Case ID: 1138465
Sentence 4: Kassasiya protestinindəlilləri: Dövlət ittihamçısı kassasiya protestini onunla əsaslandırmışdır ki, məhkəmə Məhkum1 və Məhkum2 cəza təyin edərkən onlar tərəfindən törədilmiş cinayət əməlinin obyektinin dövlət hakimiyyəti və yerli özünüidarə orqanlarının normal fəaliyyəti, habelə vətəndaşların və təşkilatların hüquqları və mənafeləri, həmçinin dövlət və cəmiyyətin qanunla qorunan mənafeləri, əlavə obyektinin isə insanın həyat və sağlamlığı olmasını, bu cinayətin az ağır cinayətlərə aid olmasını, törədilmiş əməlin ağır nəticələrə səbəb olmasını, yəni azyaşlı X8 hadisə nəticəsində bir qolunu itirməsini kifayət qədər nəzərə almamış və onlara təyin edilmiş cəzanı şərti olaraq tətbiq etməkdə haqlı olmamışdır.Məhkəmə Məhkum1 və Məhkum2 barəsində şərti məhkumetmənin tətbiqi ilə bağlı cəza tədbiri seçərkən, hökmün təsviri-əsaslandırıcı hissəsində Məhkum1 ilk dəfə az ağır cinayət törətməsini, himayəsində 2 nəfər azyaşlı uşağının olmasını, zərərçəkmiş şəxslə barışmağa cəhd etməsini, ailədə yeganə qazanc gətirən şəxs olmasını, təqsirini etiraf edərək səmimi peşmançılıq keçirməsini, yaşayış və iş yerindən müsbət xarakterizə olunmasını, Məhkum2 isə ilk dəfə az ağır cinayət törətməsini, ailədə yeganə qazanc gətirən şəxs olmasını, təqsirini etiraf edərək səmimi peşmançılıq keçirməsini, yaşayış və iş yeri üzrə müsbət xarakterizə olunmasını, zərərçəkmiş şəxslə razılıq əldə etməyə cəhd etməsini cəzanı yüngülləşdirən hallar kimi nəzərə almışdır.